Görbeháza Község Önkormányzata

Képviselő-testületének

8/2020. (VII.01.) önkormányzati rendelete

a településkép minőségi alakításáról és védelméről szóló 4/2018.(II.16.) önkormányzati rendelet módosításáról

Görbeháza Község Önkormányzatának Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatokról szóló 2011. évi CLXXXIX törvény 13.§ (1) bekezdés 1. pontjában meghatározott feladatkörében eljárva, a 2-6 § tekintetében az épített környezet alakításáról és védelméről szóló 1997. évi LXXVIII. törvény 57. § (2) és (3) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva,

valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43/A §-ban biztosított véleményezési jogkörében eljáró

az állami főépítészi hatáskörében eljáró Hajdú-Bihar Megyei Kormányhivatal,

Nemzeti Média- és Hírközlési Hatóság,

Hajdú-Bihar Megyei Kormányhivatal Építésügyi és Örökségvédelmi Főosztály

Hortobágyi Nemzeti Park Igazgatóság, valamint

a partnerségi egyeztetés szabályai szerint bevont partnerek (teljes helyi lakosság, érdekképviseleti és gazdálkodó szerveztek, vallási közösségek) és Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 21/2019.(XI.28.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága* véleményének kikérésével a következőket rendeli el:

**1. §**

A településkép minőségi alakításáról és védelméről szóló 4/2018.(II.16.) önkormányzati rendelet (a továbbiakban: Rendelet) 4.§ (4) bekezdése helyébe az alábbi rendelkezés lép:

„(4) A településképileg meghatározott területeket az 1. melléklet, a természeti, táji védelemmel érintett területeket a 2. melléklet tartalmazza.”

**2. §**

(1) A Rendelet 5. § 1. 10. és 17. pontjai hatályukat vesztik.

(2) A Rendelet 5. § 8. pontja helyett az alábbi rendelkezés lép:

 „8. Értékvizsgálat: a települési érték helyi védelem alá helyezésének szakmai megalapozására szolgáló településfejlesztési koncepcióról, az integrált településfejlesztési stratégiáról és a településrendezési eszközökről valamint egyes településrendezési eljárás sajátos jogi intézményekről szóló 314/2012. (XI.8.) Kormányrendeletben meghatározottak szerint annak minősülő munkarész.”

(3) A Rendelet 5. § 12. pontjában szereplő „városkép” kifejezés helyett „településkép”, a ” közgyűlés” kifejezés helyébe „képviselőtestület” kifejezés lép.

(4) A Rendelet 5. § 14. pontja helyébe az alábbi rendelkezés lép életbe:

„14. Az információs vagy más célú berendezés (utcabútor kategóriába tartozó) egyedi mobil tájékoztató tábla, önkormányzati információs tábla, totemoszlop, oszlop tartószerkezetű tábla, reklám, pylon és reklámzászló, napvédő ponyva, transzparens vagy molino amennyiben ezek reklámnak nem minősülő információs célt és közérdeket szolgálnak.”

**3. §**

1. A Rendelet 7. § (4) bekezdése helyébe a következő rendelkezés lép:

„(4) A helyi egyedi védelem az értékes

1. építményre
2. táj és kertépítészeti alkotásra, növényzetre
3. szoborra, képzőművészeti alkotásra, utcabútorra, vallási jelképekre, síremlékekre

terjedhet ki

(2) A Rendelet 8. § (6) bekezdéséből és a 9. § (3) bekezdésből az „- alkalmazása hiányában a polgármester - ” szövegrész törlésre kerül.

(3) A Rendelet 13. § (3) bekezdésből „a rendetetés szerinti használatra, továbbá” szövegrész törlésre kerül.

**4. §**

1. A Rendelet 15. § (2) bekezdése az alábbi c) ponttal kiegészül:

„c) helyi védett érték és területe”

1. A Rendelet 16. § (6) bekezdés helyébe az alábbi rendelkezés lép:

„(6) Az épületek átalakítása, bővítése, utólagos hőszigetelése esetén is az (1)–(5) bekezdésekben leírtakat kell alkalmazni.”

**5. §**

A Rendelet 17. § (3) bekezdése hatályát veszti.

**6. §**

1. A Rendelet 20. §-a helyébe a következő rendelkezések lépnek:

„20.§ (1) A Rendelet 16. §-ban leírtakon kívül az alábbiakat is be kell tartani:

1. Magas tetős épületen utcaképben megjelenő síktáblás napelem, napkollektor csak tetőfelületen helyezhető el: ferde tetősíkban a tetőfelülettel azonos hajlásszögben lapos tetőn megfelelő takarással, napkollektor – mezők a telek be nem épített területén nem helyezhető el.
2. Az energiafogyasztást mérő berendezéseket, a parapet konvektorokat úgy kell elhelyezni, hogy az az épület homlokzatával összhangban legyen, ott látványt zavaró antenna, illetve hírközlési egység nem helyezhető el.
3. Az előkertben le és felhajtó rámpa nem építhető.
4. Ingatlanon belül a több egységből álló ipari, kereskedelmi, szolgáltató létesítménycsoport esetében egységesen kialakított cég- vagy címtábla helyezhető el úgy, hogy az illeszkedjen a homlokzat meglévő vagy tervezett vízszintes és függőleges tagolásához, a nyílászárók kiosztásához. Cégtáblát, cégért elhelyezni a földszintet az emelettől elválasztó sávban vagy földszintes épületnél az ablak, kirakat felső széle és a tetősík közötti sávban lehet.

**7. §**

(1) A Rendelet 21. § (8) bekezdése hatályát veszti.

(2) A Rendelet 22. § (6) bekezdése hatályát veszti.

(3) A 23. § (2) bekezdése helyébe az alábbi rendelkezés lép:

„(2) A helyi területi védelem alatt álló területen alkalmazhatók: vakolt homlokzat, égetett agyag cserépfedés, fa nyílászárók, természetes építőanyagok (pl. kő, tégla, de tilos a homlokzatokon fémburkolat, faburkolat, műanyag burkolat) használata.”

**8. §**

A Rendelet 27. § (2) bekezdése helyébe az alábbi rendelkezés lép:

„(2) Hírközlésre szánt antennatornyot csak a település belterületi határától 150 méterre lehet elhelyezni az ökológiai hálózat magterületének kivételével.

**9. §**

1. A Rendelet 28.§ (2) bekezdés utolsó mondata helyébe az alábbi lép.

„ A településkép szempontjából meghatározó területeket a 3. sz. melléklet tartalmazza.”

1. A Rendelet 28. (3) bekezdése hatályát veszti.

**10. §**

1. A Rendelet IX fejezet címe az alábbira módosul:

„IX. FEJEZET

TELEPÜLÉSKÉPI KÖTELEZÉS, TELEPÜLÉSKÉP VÉDELMI BÍRSÁG”

1. A Rendelet IX fejezet alcíme az alábbira módosul:

„30. településképi kötelezés, településkép védelmi bírság kiszabásának esetei és mértéke”

**11. §**

1. A Rendelet 38. §-a helyébe a következő rendelkezés lép:

„38. §

(1) A településképi követelmények teljesítése érdekében a polgármester – hivatalból vagy kérelemre – településképi kötelezési eljárást folytat le.

(2) A településkép védelmi tájékoztatás és szakmai konzultáció betartását az önkormányzati főépítész – alkalmazásának hiányában a polgármester - ellenőrzi.

(3) A településképi követelményekkel szembeni mulasztásokat, amennyiben tudomására jut, kivizsgálja, és az általános közigazgatási rendtartásról szóló 2016. évi CL. törvény (a továbbiakban: Ákr.) alapján jár el.

(4) A polgármester ellenőrzi a bejelentési kötelezettség teljesítését és a bejelentett tevékenység folytatását, és ha bejelentési eljárás lefolytatásának elmulasztását észleli, a tevékenység folytatását a bejelentési eljárás során megtiltotta vagy azt tudomásul vette, de attól eltérő végrehajtást tapasztal,

a) az e rendeletben meghatározott településképi követelmények teljesítése érdekében az Ákr. szabályai alapján - hivatalból vagy kérelemre - kötelezési eljárást folytat le, és szükség esetén kötelezést bocsát ki a 40. § (1) és (2) bekezdés szerint vagy

 b) reklám, reklámhordozó elhelyezése esetén 15 napon belül értesíti a megyei kormányhivatalt.”

1. A Rendelet 39. § (1) és (2) bekezdésében található „településképi bírság” kifejezés helyébe a „településkép védelmi bírság” kifejezés lép:
2. A Rendelet 40. §-a helyébe a következő rendelkezés lép:

„ 31. A településkép védelmi bírság kiszabásának és behajtásának módja

40. §

1. A polgármester a kötelezési eljárásban az érintett ingatlan tulajdonosát – a helyi építészeti értékek, a településkép védelme érdekében az építmény, építményrész felújítására, átalakítására, vagy elbontására hatósági határozatban kötelezheti.
2. Amennyiben a felszólításra az elkövető 8 napon belül nem reagál, a település polgármestere településkép védelmi bírságot szabhat ki az ingatlan tulajdonosára, mely többször kivethető, amíg a jogszerűtlen állapot fennmarad.
3. A polgármester a településkép – védelmi bírság kiszabása esetén a közigazgatási szabálysértések szankciójának átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló törvény alapján dönt a (2) bekezdésben említett bírság összegéről.
4. A településkép védelmi bírság befizetésének módja:
5. A bírságot, a bírság összegét megállapító határozat véglegessé válásától számított 15 napon belül az önkormányzatnak a Magyar Államkincstárnál vezetett – és a határozatban is megjelölt előirányzat – felhasználási számlájára kell átutalási megbízással postai úton befizetni.
6. Az a) pontban szereplő megfizetési mód elmaradása esetén az Ákr. végrehajtási szabályai szerint kell eljárni.”

**12. §**

A Rendelet 2. számú függelékében a „városi főépítész” kifejezés helyébe: a „megbízott települési főépítész” kifejezés kerül.

**13. §**

A Rendelet X. fejezete az alábbi átmeneti rendelkezésekkel kiegészül:

**34. Átmeneti rendelkezések**

„43.§

A településrendezési eszközök – településszerkezeti terv, helyi építési szabályzat – elfogadásáig

a) A településkép szempontjából meghatározó 15. § (2) 2. szerinti területeket a 2. és 4. számú melléklet figyelembevételével és az az illetékes örökségvédelmi, természetvédelmi szerv adatszolgáltatása alapján kell beazonosítani.

b) A 28. § (2) szerinti területfelhasználás megállapítása -településszerkezeti terv hiányában – a település teljes közigazgatási területén az OTÉK 24- 30/A§ szerinti helyi sajátosságot hordozó területként történik.”

c) a területi építészeti követelmények alkalmazásánál az épített környezet alakításáról és védelméről szóló 1997. évi LXXVIII törvény 18 § (2) bekezdésben meghatározottak is betartva kell eljárni.”

**ZÁRÓ RENDELKEZÉSEK**

**Hatályba léptető rendelkezések**

**14. §**

* + - 1. Ez a rendelet a kihirdetést követő 30. napon belül lép hatályba.
			2. E rendelet előírásait a hatálybalépését követően indult eljárásokban kell alkalmazni.

Giricz Béla Lászlóné sk. Dr. Juhász Péter sk.

 polgármester jegyző

Záradék:

A rendeletet kihirdettem:

Görbeháza, 2020. július 01.

Dr. Juhász Péter

jegyző